C 301/18
SK
Úradný vestník Európskej únie
5.8.2022
20. poukazuje na to, že Mechanizmus na podporu obnovy a odolnosti je tiež príležitosťou na podporu NEB v rámci členských štátov a miestnych samospráv;
21. poukazuje na to, že NEB by sa mal zosúladiť s VFR na roky 2021 – 2027 a Európskou mestskou iniciatívou a že by sa malo poskytnúť náležité financovanie na pokrytie prevádzkových nákladov miestnych a regionálnych samospráv prispievajúcich k NEB.
Žiada, aby sa v rámci cieľov udržateľného rozvoja uplatnili ambiciózne plány vykonávania NEB;
22.
žiada, aby sa pri navrhovaní a vykonávaní stratégií, projektov a opatrení NEB zohľadňovala geografická rovnováha, klimatická, hospodárska, sociálna a kultúrna rozmanitosť EÚ, ako aj možnosti financovania a prideľovanie finančných prostriedkov, pričom územná súdržnosť by mala zostať jedným z kľúčových cieľov;
Ukazovatele 23. zdôrazňuje, že miestne a regionálne samosprávy by mali v rámci svojich právomocí monitorovať, do akej miery národné vlády využívajú NEB v rôznych programoch, nástrojoch a postupoch, a zároveň očakáva, že Európska komisia predloží jasné ukazovatele pre takéto monitorovanie;
24. vyjadruje znepokojenie nad tým, že v súčasnom cykle financovania EÚ (2021 – 2027) neexistujú žiadne ukazovatele, čím sa nevyužila príležitosť na meranie úspešnosti;
25. domnieva sa, že základné zásady NEB by sa mali vypracovať v partnerstve s miestnymi a regionálnymi samosprávami a uplatňovať ako kritériá kvality pre programy financovania EÚ s priamym alebo nepriamym vplyvom na zastavané prostredie, rozvoj miest a vidieka, kultúrne dedičstvo a kultúrnu krajinu;
26. navrhuje, aby sa vytvoril regionálny prehľad NEB s cieľom vytvoriť silnú regionálnu politiku monitorovania, ktorá zabezpečí, aby sa NEB vykonával na všetkých úrovniach a aby sa regionálne investície riadili zásadami NEB;
27. konštatuje, že miestne a regionálne samosprávy sú zodpovedné za množstvo miestnych verejných budov a mestských verejných priestorov a zohrávajú dôležitú regulačnú a finančnú úlohu pri renovácii týchto budov a mestských oblastí.
Miestne a regionálne samosprávy by sa preto mali zamerať na identifikáciu regulačných prekážok a prispieť k zjednodušeniu regulácie a navrhnutiu nových regulačných prístupov;
28. zdôrazňuje, že VR sa zapája do rozvoja a podpory stratégií v oblasti klímy, energetiky a životného prostredia na miestnej a regionálnej úrovni.
Pracovná skupina Zelená dohoda na miestnej úrovni by sa mohla využiť na podporu zásad NEB a na monitorovanie úspešnosti;
29. zdôrazňuje, že zásadný význam má dialóg medzi miestnymi a regionálnymi samosprávami o otvorených inovačných koncepciách a postupoch, medzidisciplinárnych prístupoch a kompetenciách.
Tým by NEB začlenil aj do platformy VR na výmenu poznatkov (PVP), programu Veda a regióny (Science meets Regions) a projektov spolupráce financovaných z iných programov EÚ;
30. zdôrazňuje, že NEB by mal podporovať rodovú rovnosť.
Rodová rovnosť by mala byť prierezovým kritériom a je silným a nevyhnutným faktorom udržateľného a vyváženého rozvoja politiky súdržnosti;
Festival NEB, ceny a koncepcia laboratória 31. víta prvé udelenie ceny NEB a navrhuje, aby sa identifikovali synergie s existujúcimi oceneniami za obytné priestory, kultúrne dedičstvo, súčasnú architektúru a krajinu.
Žiada tiež, aby sa realizovala výmena osvedčených postupov získaných počas Európskeho roka kultúrneho dedičstva 2018;
32. uznáva vytvorenie európskej známky excelentnosti ako prvý krok smerom ku koncepcii značky NEB, ale obáva sa, že ľudia by mohli očakávať, že značka NEB bude mať aj vlastný zdroj financovania.
Používanie osobitného označenia by sa mohlo považovať za hmatateľný príspevok VR k rozvoju iniciatívy NEB, ako to VR presadzoval v roku 2021;